આ પેકેજ ટુરમાં મુસાફરોને ટેન્ટ સિટીમાં વિવિધ કલ્ચરલ એક્ટિવિટીઝ તથા એન્ટરટેઈનમેન્ટ એક્ટિવિટીઝ કરાવવામાં આવશે.જ્યારે કે 2 દિવસ 3 નાઈટના પેકેજ ટુરમાં મુસાફરો સાથે ગાઈડ પણ હશે. આ પેકેજમાં મુસાફરોને રાજપીપળામા આવેલ રાજવંત પેલેસ તથા સુલપાણેશ્વરમાં આવેલ પ્રાચીન મંદિરની મુલાકાત પણ કરાવાશે.ટેન્ટી સિટીમાં 3 રજવાડી,53 એસી અને 200 ડિલક્સ રૂમથી ટેન્ટ સિટી સજ્જ છે.જેમાં એસી અને નોન એસી બે પ્રકારના ટેન્ટ મળી રહેશે.ટેન્ટની વચ્ચોવચ પરફોર્મન્સ અને પ્લે એરિયા બનાવાયો છે,જ્યાં રોજ સાંજે વિવિધ લોકનૃત્યો અને સંગીતના કાર્યક્રમો યોજાશે. મુલાકાતીઓની સાંજે રળિયામણી અને કલામય બને તેવી સ્ટેચ્યુ ઓફ યુનિટી ખાતે પૂરતી વ્યવસ્થા કરાઈ છે.રાજ્ય સરકારે 250થી વધુ આકર્ષક અને મનમોહક ટેન્ટની અલાયદી વ્યવસ્થા ઉભી કરી છે.